ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
“ଆଜାଦି @ ୭୫-ନ୍ୟୁ ଅର୍ବାନ ଇଣ୍ଡିଆ” ସମ୍ମିଳନୀକୁ ପ୍ରଧାନମନ୍ତ୍ରୀ ଉଦ୍ଘାଟନ କରିବେ
ଅକ୍ଟୋବର ୫ତାରିଖରେ ଲକ୍ଷ୍ନୌରେ ଏହି ସମ୍ମିଳନୀ ସହିତ ଏକ ପ୍ରଦର୍ଶନୀ ମଧ୍ୟ ଆୟୋଜିତ ହେଉଛି
ଚଳିତମାସ ପାଞ୍ଚ ତାରିଖରେ ଲକ୍ଷ୍ନୌରେ “ଆଜାଦି @୭୫ -ନ୍ୟୁ ଅର୍ବାନ ଇଣ୍ଡିଆ : ଟ୍ରାନ୍ସଫର୍ମିଂ ଅର୍ବାନ ଲ୍ୟାଣ୍ଡ ସ୍କେପ ଉପରେ ଏକ ସମ୍ମିଳନୀ ଆୟୋଜିତ ହେଉଛି । ଏଥିସହିତ ଏକ ପ୍ରଦର୍ଶନୀର ଆୟୋଜନ ମଧ୍ୟ କରାଯାଇଛି । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏହାକୁ ଉଦ୍ଘାଟନ କରିବେ । ଏହି ସମ୍ମିଳନୀରେ ସ୍ୱାଧୀନତାର ୭୫ବର୍ଷ ପାଳନ ଅବସରରେ ନୂଆ ଭାରତରେ ସହରାଂଚଳରେ ପରିବର୍ତ୍ତନ ସମ୍ପର୍କରେ ଆଲୋଚନା ହେବ । ଲକ୍ଷ୍ନୌର ଇନ୍ଦିରା ଗାନ୍ଧୀ ପ୍ରତିଷ୍ଠାନରେ ଆୟୋଜିତ ହେଉଥିବା ଏହି କାର୍ଯ୍ୟକ୍ରମକୁ ପ୍ରଧାନମନ୍ତ୍ରୀ ଅକ୍ଟୋବର ୫ତାରିଖ ପୂର୍ବାହ୍ନ ସାଢେ ୧୦ଟା ସମୟରେ ଉଦ୍ଘାଟନ କରିବାର କାର୍ଯ୍ୟକ୍ରମ ରହିଛି ।
ଏହି କାର୍ଯ୍ୟକ୍ରମ ଅବସରରେ ପ୍ରଧାନମନ୍ତ୍ରୀ ଡିଜିଟାଲ ବ୍ୟବସ୍ଥାରେ ସହରାଞ୍ଚଳ ପ୍ରଧାନମନ୍ତ୍ରୀ ଆବାସ ଯୋଜନାରେ ନିର୍ମିତ ଘରର ଚାବି ହିତାଧିକାରୀମାନଙ୍କୁ ହସ୍ତାନ୍ତର କରିବେ । ଉତ୍ତରପ୍ରଦେଶର ୭୫ଜିଲ୍ଲାରେଏହି ଯୋଜନାରେ ନିର୍ମିତ ୭୫ହଜାର ଘରକୁ ହିତାଧିକାରୀମାନଙ୍କୁ ଆନୁଷ୍ଠାନିକ ଭାବେ ପ୍ରଦାନ କରିବେ । ସେ ମଧ୍ୟ୍ ଆଭାସୀ ବ୍ୟବସ୍ଥାରେ ହିତାଧିକାରୀମାନଙ୍କ ସହ କଥାବାର୍ତ୍ତା କରିବାର କାର୍ଯ୍ୟକ୍ରମ ଚୂଡାନ୍ତ ହୋଇଛି । ଏହା ଛଡା ସ୍ମାର୍ଟ ସିଟି ମିଶନ ଓ ଅମୃତ ଯୋଜନାରେ ସେ ମଧ୍ୟ ୭୫ଟି ଯୋଜନାର ଶୁଭାରମ୍ଭ ଅଥବା ଶିଳାନ୍ୟାସ କରିବେ । ‘ଫେମ’ ଯୋଜନାରେ ରାଜ୍ୟରେ ସାତଟି ସହର -ଲକ୍ଷ୍ନୌ, କାନପୁର, ବାରାଣସୀ, ପ୍ରୟାଗରାଜ, ଗୋରଖପୁର, ଝାନ୍ସି ଓ ଗାଜିଆବାଦରେ ୭୫ଟି ବସ୍ ଚଳାଚଳର ଶୁଭାରମ୍ଭ ପ୍ରଧାନମନ୍ତ୍ରୀଙ୍କ ଦ୍ୱାରା କରାଯିବ । ଏହି ଅବସରରେ ସହରଞ୍ଚଳ ବିକାଶ ମନ୍ତ୍ରଣାଳୟ ପକ୍ଷରୁ ବିଭିନ୍ନ ଧ୍ୱଜାଧାରୀ କାର୍ଯ୍ୟକ୍ରମର କାର୍ଯ୍ୟ କରିତା ଉପରେ ପ୍ରସ୍ତୁତ ଏକ କଫି ଟେବୁଲ ବୁକକୁ ପ୍ରଧାନମନ୍ତ୍ରୀ ଉନ୍ମୋଚନ କରିବେ । ଏହି ଅବସରରେ ଆୟୋଜିତ ତିନିଟି ପ୍ରଦର୍ଶନୀକୁ ପ୍ରଧାନମନ୍ତ୍ରୀ ଆଭାସି ବ୍ୟବସ୍ଥ।।ରେ ଦେଖିବେ । ସେ ମଧ୍ୟ ଲକ୍ଷ୍ନୌର ବାବା ସାହେବ ଭୀମରାଓ ଆମ୍ବେଦକର ବିଶ୍ୱବିଦ୍ୟାଳୟରେ ଅଟଳବିହାରୀ ବାଜପେୟୀ ଚେୟାରର ପ୍ରତିଷ୍ଠା ଘୋଷଣା କରିବେ ।
ଏହି କାର୍ଯ୍ୟକ୍ରମରେ କେନ୍ଦ୍ର ପ୍ରତିରକ୍ଷାମନ୍ତ୍ରୀ, ସହରାଞ୍ଚଳ ବିକାଶ ଓ ଆବାସ ବ୍ୟାପାର ମନ୍ତ୍ରୀ, ଉତ୍ତରପ୍ରଦେଶର ରାଜ୍ୟପାଳ ଓ ମୁଖ୍ୟମନ୍ତ୍ରୀ ପ୍ରମୁଖ ଯୋଗଦେବେ ।
ଯେଉଁ ସମ୍ମିଳନୀ ଓ ପ୍ରଦର୍ଶନୀ ସହରାଞ୍ଚଳ ବିକାଶ ଓ ଆବାସ ମନ୍ତ୍ରଣାଳୟ ପକ୍ଷରୁ ଆୟୋଜିତ ହୋଇଛି ତାହା ଅକ୍ଟୋବର ପାଂଚରୁ ସାତ ତାରିଖ ପର୍ଯ୍ୟନ୍ତ ଚାଲିବ । ଆଜାଦି କା ଅମୃତ ମହୋତ୍ସବ ପାଳନ ଅବସରରେ ଏହି କାର୍ଯ୍ୟକ୍ରମ ଆୟୋଜିତ ହୋଇଛି । ଉତ୍ତରପ୍ରଦେଶର ସହରାଞ୍ଚଳର ରୂପରେଖ ପରିବର୍ତ୍ତନ କରିବା ସମ୍ପର୍କରେ ଏଥିରେ ମୁଖ୍ୟତଃ ଆଲୋଚନା ହେବ । ସବୁ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳକୁ ଏହି ସମ୍ମିଳନୀକୁ ନିମନ୍ତ୍ରଣ କରାଯାଇଛି । ସେମାନେ ଏଥିରେ ଅନୁଭୂତି ଲାଭ କରିବାର ସୁଯୋଗ ପାଇବେ ।
ଏହି ଅବସରରେ ସହରାଞ୍ଚଳ ଭାରତ, ନିର୍ମାଣ କ୍ଷେତ୍ରରେ ଇନୋଭେଟିଭ ଟେକ୍ନୋଲୋଜିର ପ୍ରୟୋଗ ଏବଂ ୨୦୧୭ ପରେ ଉତ୍ତର ପ୍ରଦେଶରେ ସହରାଞ୍ଚଳ ବିକାଶ କ୍ଷେତ୍ରରେ କେନ୍ଦ୍ରୀୟ ଯୋଜନାର ସଫଳତା ଉପରେ ତିନିଟି ପ୍ରଦର୍ଶନୀ ଆୟୋଜିତ ହୋଇଛି । ଏଥିରେ ଇଣ୍ଡିଆନ ହାଉସିଂ ଟେକ୍ନୋଲୋଜି ମେଳା ଓ ଗ୍ଲୋବାଲ ହାଉସିଂ ଟେକ୍ନୋଲୋଜି ଚାଲେଞ୍ଜ-ଇଣ୍ଡିଆ ନାମରେ ଦୁଇଟି କାର୍ଯ୍ୟକ୍ରମ ମଧ୍ୟ ଅନ୍ତର୍ଭୁକ୍ତ । ସର୍ବସାଧାରଣଙ୍କ ନିମନ୍ତେ ଏହି ପ୍ରଦର୍ଶନୀ ଅକ୍ଟୋବର ୬ ଓ ୭ତାରିଖ ଦୁଇଦିନ ଖୋଲା ରହିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଷ୍ଟ୍ରପତିଙ୍କୁ ଜନ୍ମଦିନରେ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଷ୍ଟ୍ରପତି ଶ୍ରୀମତୀ ଦ୍ରୌପଦୀ ମୁର୍ମୁଙ୍କୁ ତାଙ୍କ ଜନ୍ମଦିନରେ ଶୁଭେଚ୍ଛା ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି:
‘ରାଷ୍ଟ୍ରପତିଙ୍କୁ ତାଙ୍କ ଜନ୍ମଦିନରେ ଶୁଭେଚ୍ଛା । ଜ୍ଞାନ, ଗରିମା ଏବଂ ଆମ ଲୋକଙ୍କ କଲ୍ୟାଣ ନିମନ୍ତେ ପ୍ରତିବଦ୍ଧତାର ସେ ଏକ କିରଣ । ଦେଶକୁ ପ୍ରଗତି ଦିଗରେ ଆଗକୁ ବଢ଼ାଇବାରେ ତାଙ୍କ ଉଦ୍ୟମ ପାଇଁ ସେ ପ୍ରଶଂସିତ । ତାଙ୍କ ସମର୍ପଣ ଆମ ସମସ୍ତଙ୍କୁ ପ୍ରେରିତ କରିଥାଏ । ତାଙ୍କ ସୁସ୍ଥ ଏବଂ ଦୀର୍ଘ ଜୀବନ କାମନା କରୁଛି ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମଧ୍ୟପ୍ରଦେଶର ଧର ଠାରେ ବସ୍ ଦୁର୍ଘଟଣାର ଶିକାର ହୋଇଥିବା ବ୍ୟକ୍ତିଙ୍କ ପାଇଁ ପିଏମଏନଆରଏଫ୍ରୁ ଅନୁକମ୍ପାମୂଳକ ସହାୟତା ରାଶି ଘୋଷଣା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମଧ୍ୟପ୍ରଦେଶର ଧର ଠାରେ ବସ୍ ଦୁର୍ଘଟଣା ଯୋଗୁଁ ପ୍ରାଣ ହରାଇଥିବା ଲୋକଙ୍କ ନିକଟ ସମ୍ପର୍କୀୟଙ୍କ ପାଇଁ ପ୍ରଧାନମନ୍ତ୍ରୀଙ୍କ ଜାତୀୟ ରିଲିଫ୍ ପାଣ୍ଠି  ରୁ ୨ ଲକ୍ଷ ଟଙ୍କା କରି ଅନୁକମ୍ପାମୂଳକ ସହାୟତା ରାଶି ଘୋଷଣା କରିଛନ୍ତି । ଆହତମାନଙ୍କୁ ୫୦,୦୦୦ ଟଙ୍କା କରି ଦିଆଯିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍ କରିଛି;
“ମଧ୍ୟପ୍ରଦେଶର ଧର ଠାରେ ବସ୍ ଦୁର୍ଘଟଣା ଯୋଗୁଁ ପ୍ରାଣ ହରାଇଥିବା ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କୁ ପିଏମ୍ଏନ୍ଆରଏଫ୍ରୁ ୨ ଲକ୍ଷ ଟଙ୍କା କରି ଅନୁକମ୍ପାମୂଳକ ସହାୟତା ରାଶି ଦିଆଯିବ । ଆହତମାନଙ୍କୁ ୫୦,୦୦୦ ଟଙ୍କା କରି ଦିଆଯିବ : ପ୍ରଧାନମନ୍ତ୍ରୀ”
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-୧୯ ଅପଡେଟ୍
ଜାତୀୟ ଟିକାକରଣ ଅଭିଯାନରେ ଏ ପର୍ଯ୍ୟନ୍ତ ୪୪.୧୯ କୋଟି ଟିକା ଡୋଜ୍ ପ୍ରଦାନ କରାଯାଇ ସାରିଲାଣି
ବର୍ତ୍ତମାନ ପର୍ଯ୍ୟନ୍ତ ମୋଟ ୩,୦୬,୨୧,୪୬୯ ସୁସ୍ଥ ହୋଇସାରିଲେଣି
ଆରୋଗ୍ୟ ହାର ଏବେ ୯୭.୩୯% ରହିଛି
ଗତ ୨୪ ଘଣ୍ଟା ମଧ୍ୟରେ ୪୨,୩୬୩ ରୋଗୀ ସୁସ୍ଥ ହୋଇଛନ୍ତି
୧୩୨ ଦିନ ପରେ ଭାରତରେ ଦୈନିକ ମାମଲା ୩୦,୦୦୦ରୁ କମ୍; ଗତ ୨୪ ଘଣ୍ଟାରେ ୨୯,୬୮୯ ନୂଆ ମାମଲା
୧୨୪ ଦିନ ପରେ ଭାରତର ସକ୍ରିୟ ମାମଲା ୪,୦୦,୦୦୦ରୁ କମ୍; ଏବେ ଏହା ୩,୯୮,୧୦୦
ମୋଟ ମାମଲାରେ ସକ୍ରିୟ ମାମଲା ଅଂଶ ୧.୨୭%
ସାପ୍ତାହିକ ପଜିଟିଭିଟି ହାର ୫% ତଳେ; ବର୍ତ୍ତମାନ ଏହା ୨.୩୩%
ଦୈନିକ ପଜିଟିଭିଟି ହାର ଏବେ ୧.୭୩%; ୫%ରୁ କମ୍ ହାର ଜାରି
ଟେଷ୍ଟିଙ୍ଗ କ୍ଷମତା କ୍ରମାଗତ ଭାବେ ବୃଦ୍ଧି ପାଉଛି- ମୋଟ ୪୫.୯୧ କୋଟି ଟେଷ୍ଟ ହୋଇସାରିଲାଣି
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ଆରୋଗ୍ୟ ହାର 59.43 ପ୍ରତିଶତକୁ ବୃଦ୍ଧି
• ସୁସ୍ଥଙ୍କ ସଂଖ୍ୟା ସକ୍ରିୟ ଆକ୍ରାନ୍ତଙ୍କ ଠାରୁ 1.30 ଲକ୍ଷ ଅଧିକ
କୋଭିଡ-19ର ପ୍ରତିରୋଧ, ଧାରଣ ଏବଂ ପରିଚାଳନା ପାଇଁ ଭାରତ ସରକାରଙ୍କ ଦ୍ଵାରା ନିଆଯାଇଥିବା ସମନ୍ୱିତ ପଦକ୍ଷେପଗୁଡିକର ଫଳାଫଳ ଅନୁଯାୟୀ, ଆଜିସୁଦ୍ଧା ସୁସ୍ଥଙ୍କ ସଂଖ୍ୟା ସକ୍ରିୟ ରୋଗୀ ସଂଖ୍ୟାଠାରୁ 1,27,864 ଅଧିକ ରହିଛି । ଏହାଦ୍ୱାରା ଆରୋଗ୍ୟ ହାର 59.43 ପ୍ରତିଶତକୁ ବୃଦ୍ଧି ପାଇଛି | ଗତ 24 ଘଣ୍ଟା ମଧ୍ୟରେ ସମୁଦାୟ 13,157 କରୋନା ସଂକ୍ରମିତ ରୋଗୀ ଆରୋଗ୍ୟ ଲାଭ କରିଛନ୍ତି, ଯାହା ଦେଶର ସମୁଦାୟ ଆରୋଗ୍ୟ ସଂଖ୍ୟାକୁ 3,47,978ରେ ପହଞ୍ଚାଇଛି ।
ବର୍ତ୍ତମାନ ଦେଶରେ ଥିବା ସମସ୍ତ 2,20,114 ସକ୍ରିୟ ରୋଗୀ ଚିକିତ୍ସାଧୀନ ଅଛନ୍ତି ।
ଦେଶରେ ପରୀକ୍ଷାଗାର ଆହୁରି ମଜବୁତ ହୋଇଛି । ବର୍ତ୍ତମାନ ଦେଶରେ ମୋଟ 1056ଟି ପରୀକ୍ଷାଗାର ରହିଛି, ଯାହାମଧ୍ୟରୁ ସରକାରୀ କ୍ଷେତ୍ରରେ 764ଟି ଥିବାବେଳେ ବେସରକାରୀ କ୍ଷେତ୍ରରେ 292ଟି ପରୀକ୍ଷାଗାର ରହିଛି ।
- Real-Time RT PCR based testing labs: 576 
- TrueNat based testing labs: 394 
- CBNAAT based testing labs: 86 
ନମୁନା ପରୀକ୍ଷାରେ ସ୍ଥିର ବୃଦ୍ଧି ଘଟିଛି; ବିଗତ 24 ଘଣ୍ଟା ମଧ୍ୟରେ 2,17,931ଟି ନମୁନା ପରୀକ୍ଷା କରାଯାଇଛି । ଏହାକୁ ମିଶାଇ ଆଜିସୁଦ୍ଧା ସମୁଦାୟ 88,26,585ଟି ନମୁନା ପରୀକ୍ଷା କରାଯାଇସାରିଲାଣି ।
କୋଭିଡ-19 ସମ୍ବନ୍ଧୀୟ ବୈଷୟିକ ତଥ୍ୟ, ମାର୍ଗଦର୍ଶିକା ଓ ନିୟମାବଳୀର ସୂଚନା ପାଇଁ ନିୟମିତ ପରିଦର୍ଶନ କରନ୍ତୁ: https://www.mohfw.gov.in/ ଏବଂ @MoHFW_INDIA ।
ଏ ସମ୍ପର୍କିତ ବୈଷୟିକ ପ୍ରଶ୍ନାବଳୀ technicalquery.covid19[at]gov[dot]in ଏବଂ ncov2019[at]gov[dot]in ଏବଂ @CovidIndiaSeva କୁ ପଠାଇ ପାରିବେ ।
କୋଭିଡ-19 ଜନିତ କୌଣସି ଜିଜ୍ଞାସା ପାଇଁ ଦୟାକରି ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟର ହେଲ୍ପଲାଇନ ନଂ : + 91-11-23978046 କିମ୍ବା 1075 ରେ ସମ୍ପର୍କ କରିପାରନ୍ତି । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର କୋଭିଡ-19 ହେଲ୍ପଲାଇନ ନମ୍ବରଗୁଡ଼ିକର ତାଲିକା ନିମ୍ନ ୱେବସାଇଟ ରେ ଉପଲବ୍ଧ ।
https://www.mohfw.gov.in/pdf/coronvavirushelplinenumber.pdf
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସଂକ୍ରାନ୍ତରେ ସଦ୍ୟତମ ସୂଚନା
• ଆରୋଗ୍ୟ ହାର ଶତକଡା 49.47 କୁ ବୃଦ୍ଧି
• ମୋଟ ସୁସ୍ଥ ହୋଇଛନ୍ତି 1,47,194
କରୋନା ସଂକ୍ରମିତ ରୋଗୀଙ୍କ ଆରୋଗ୍ୟ ହାର ବୃଦ୍ଧି ପାଇ ଏବେ 49.47%ରେ ପହଞ୍ଚିଛି । 1,47,194 ଜଣ ରୋଗୀ ସୁସ୍ଥ ହୋଇଥିବା ବେଳେ 1,41,842 ଜଣ ସକ୍ରିୟ ରୋଗୀ ଏବେ ଚିକିତ୍ସାଧୀନ ଅଛନ୍ତି । କେବଳ ଗତ 24 ଘଣ୍ଟା ମଧ୍ୟରେ 6,166 ଜଣ ରୋଗୀ ଆରୋଗ୍ୟ ଲାଭ କରିଛନ୍ତି । ଦ୍ଵିଗୁଣିତ ହେବା ହାର ମଧ୍ୟ ହ୍ରାସ ପାଇଛି । ଲକଡାଉନ ଆରମ୍ଭରେ ଆକ୍ରାନ୍ତଙ୍କ ସଂଖ୍ୟା 3.4 ଦିନରେ ଦ୍ଵିଗୁଣିତ ହେଉଥିବା ବେଳେ ଏବେ ଏହା 17.4 ଦିନରେ ଦ୍ଵିଗୁଣିତ ହେଉଛି । କ୍ୟାବିନେଟ ସଚିବ ସମସ୍ତ ରାଜ୍ୟର ମୁଖ୍ୟଶାସନ ସଚିବ, ସ୍ୱାସ୍ଥ୍ୟ ଓ ନଗର ଉନ୍ନୟନ ସଚିବଙ୍କ ସହ ଭିଡିଓ କନଫରେନ୍ସ ମାଧ୍ୟମରେ କଥା ହୋଇଛନ୍ତି । ରାଜ୍ୟଗୁଡିକୁ ଆବଧାଞ୍ଚଳ, ନମୁନା ପରୀକ୍ଷଣ, ସଂସ୍ପର୍ଶରେ ଆସିଥିବା ରୋଗୀଙ୍କୁ ଠାବ, ସ୍ୱାସ୍ଥ୍ୟ ଭିତ୍ତିଭୂମିର ଉନ୍ନତିକରଣ ଓ ସମାଜର ସବୁ ଗୋଷ୍ଠୀ ସହ ସମନ୍ଵୟ ଉପରେ ଧ୍ୟାନ ଦେବାକୁ ପରାମର୍ଶ ଦେଇଛନ୍ତି ।
ସଂକ୍ରମଣର କେନ୍ଦ୍ରସ୍ଥଳୀ ପାଲଟିଥିବା ଅଞ୍ଚଳଗୁଡିକ ଉପରେ ସ୍ଵତନ୍ତ୍ର ଧ୍ୟାନଦେଇ କଡା ଆବଧାଞ୍ଚଳ ମାର୍ଗଦର୍ଶିକା ପାଳନ କରିବାକୁ ସୁନିଶ୍ଚିତ କରିବାକୁ ରାଜ୍ୟଗୁଡିକୁ ପରାମର୍ଶ ଦେଇଛନ୍ତି । ସେମାନଙ୍କୁ ହସ୍ପିଟାଲ ଭିତ୍ତିଭୂମିର ବିକାଶ ସହ ଯେପରି ତାଲିମପ୍ରାପ୍ତ ଡାକ୍ତର, ନର୍ସ ଓ ଅନ୍ୟାନ୍ୟ ଆବଶ୍ୟକ ଉପକରଣ ମହଜୁଦ ରହେ ସେଗୁଡିକୁ ଦେଖିବା ପାଇଁ ଅନୁରୋଧ କରାଯାଇଛି ।
କୋଭିଡ-19 ପାଇଁ ପ୍ରତିଷେଧକମୂଳକ ବ୍ୟବସ୍ଥା ସବୁଠାରୁ ଗୁରୁତ୍ଵପୂର୍ଣ୍ଣ ହୋଇଥବା ବେଳେ ବୟସ୍କ ଓ ଅନ୍ୟାନ୍ୟ ରୋଗ ଇତିହାସ ଥିବା ଲୋକଙ୍କ ପାଇଁ ଅଧିକ ସତର୍କତା ଅବଲମ୍ବନ କରିବା ପାଇଁ କୁହାଯାଇଛି । ଲକ୍ଷଣ ଅନୁସାରେ ଠିକ ସମୟରେ ଉନ୍ନତ ଚିକିତ୍ସା ପାଇଁ ସୁପାରିସ କରିବା, ଆବଶ୍ୟକ ହେଲେ ଦିଲ୍ଲୀର ଅଖିଳ ଭାରତୀୟ ଆୟୁର୍ବିଜ୍ଞାନ ସଂସ୍ଥାନ ସହ ଅଧିକ ପରାମର୍ଶ ପାଇଁ ଯୋଗାଯୋଗ କରିବାକୁ ପରାମର୍ଶ ଦିଆଯାଇଛି । ରାଜ୍ୟଗୁଡିକୁ ଘର ଘର ବୁଲି ସାମାଜିକ ଦୂରତ୍ଵ ଏବଂ କରୋନା ସଂକ୍ରମଣ କାଳରେ ଆବଶ୍ୟକ ନିୟମ ପାଳନ ନେଇ ସଚେତନ କରିବାକୁ ମଧ୍ୟ କୁହାଯାଇଛି । ଆଇସିଏମଆର କରୋନା ସଂକ୍ରମିତ ବ୍ୟକ୍ତିଙ୍କ ନମୁନା ପରୀକ୍ଷା ପାଇଁ ଅଧିକ ପଦକ୍ଷେପ ନେଇଛି । 637ଟି ସରକାରୀ ଓ 240ଟି ଘରୋଇ ଏହିପରି 877 ପରୀକ୍ଷାଗାରରେ ନମୁନା ପରୀକ୍ଷଣ କରାଯାଉଛି । କେବଳ ଗତ 24 ଘଣ୍ଟା ମଧ୍ୟରେ 1,50,305 ନମୁନା ପରୀକ୍ଷଣ ହୋଇଥିବା ବେଳେ ଏପର୍ଯ୍ୟନ୍ତ ମୋଟ 53,63,445 ନମୁନା ପରୀକ୍ଷଣ ହୋଇଛି ।
କୋଭିଡ-19 ସମ୍ବନ୍ଧୀୟ ବୈଷୟିକ ତଥ୍ୟ, ମାର୍ଗଦର୍ଶିକା ଓ ନିୟମାବଳୀର ସୂଚନା ପାଇଁ ନିୟମିତ ପରିଦର୍ଶନ କରନ୍ତୁ: https://www.mohfw.gov.in/ ଏବଂ @MoHFW_INDIA ।
ଏ ସମ୍ପର୍କିତ ବୈଷୟିକ ପ୍ରଶ୍ନାବଳୀ technicalquery.covid19[at]gov[dot]in ଏବଂ ncov2019[at]gov[dot]in ଏବଂ @CovidIndiaSeva କୁ ପଠାଇ ପାରିବେ ।
କୋଭିଡ-19 ଜନିତ କୌଣସି ଜିଜ୍ଞାସା ପାଇଁ ଦୟାକରି ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟର ହେଲ୍ପଲାଇନ ନଂ : + 91-11-23978046 କିମ୍ବା 1075 ରେ ସମ୍ପର୍କ କରିପାରନ୍ତି । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର କୋଭିଡ-19 ହେଲ୍ପଲାଇନ ନମ୍ବରଗୁଡ଼ିକର ତାଲିକା ନିମ୍ନ ୱେବସାଇଟ ରେ ଉପଲବ୍ଧ ।
https://www.mohfw.gov.in/pdf/coronvavirushelplinenumber.pdf
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଶ୍ୱ ସ୍ୱାସ୍ଥ୍ୟଦିବସ ଅବସରରେ ପ୍ରଧାନମନ୍ତ୍ରୀଙ୍କ ଅଭିନନ୍ଦନ ଓ ସମସ୍ତଙ୍କ ଉତ୍ତମ ସ୍ୱାସ୍ଥ୍ୟ ନିମନ୍ତେ ପ୍ରାର୍ଥନା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶ୍ୱ ସ୍ୱାସ୍ଥ୍ୟ ଦିବସ ଅବସରରେ ଅଭିନନ୍ଦନ ଜଣାଇବା ସହ ସମସ୍ତଙ୍କ ଉତ୍ତମ ସ୍ୱାସ୍ଥ୍ୟ କାମନା କରିଛନ୍ତି । ସ୍ୱାସ୍ଥ୍ୟ କ୍ଷେତ୍ର ସହ ସଂଶ୍ଳିଷ୍ଟ ସମସ୍ତଙ୍କୁ ସେ କୃତଜ୍ଞତା ଜ୍ଞାପନ କରିଛନ୍ତି । ଆୟୁଷ୍ମାନ ଭାରତ ଓ ପିଏମ ଜନଔଷଧୀ ଯୋଜନା ଆମ ନାଗରିକମାନଙ୍କ ନିମନ୍ତେ କମ ବ୍ୟୟ ସାପେକ୍ଷ ଓ ଗୁଣାତ୍ମକ ସ୍ୱାସ୍ଥ୍ୟସେବା ଯୋଗାଇବାରେ ଏକ ପ୍ରମୁଖ ଭୂମିକା ଗ୍ରହଣ କରିଥିବା ସେ କହିଛନ୍ତି । ସେ ଆହୁରି କହିଛନ୍ତି ଯେ ଗତ ଆଠ ବର୍ଷ ମଧ୍ୟରେ ଡାକ୍ତରୀ ଶିକ୍ଷା କ୍ଷେତ୍ରରେ ବିରାଟ ଅବସ୍ଥାନ୍ତର ଦେଖାଦେଇଛି । ଅନେକ ମେଡିକାଲ କଲେଜ ପ୍ରତିଷ୍ଠା ହୋଇଛି । ସରକାର ସ୍ଥାନୀୟ ଭାଷାରେ ଭେଷଜତତ୍ତ୍ୱ ପଢ଼ାଇବା ପାଇଁ ଚେଷ୍ଟା କରୁଛନ୍ତି ଓ ଏହା ଦ୍ୱାରା ଅନେକ ଯୁବକଯୁବତୀ ସେମାନଙ୍କ ଉଚ୍ଚାଭିଳାଷ ପୂରଣ କରିପାରିବେ ।
କେତେଟ ଟୁଇଟ ଜରିଆରେ ପ୍ରଧାନମନ୍ତ୍ରୀ କହିଛନ୍ତି ଯେ -
“ଆରୋଗ୍ୟଂ ପରମ ଭାଗ୍ୟଂ ସ୍ୱାସ୍ଥ୍ୟଂ ସର୍ବାର୍ଥସାଧନମ୍ । ।
ବିଶ୍ୱ ସ୍ୱାସ୍ଥ୍ୟ ଦିବସ ଅବସରରେ ଶୁଭେଚ୍ଛା ।
ପ୍ରତ୍ୟେକ ବ୍ୟକ୍ତି ଉତ୍ତମ ସ୍ୱାସ୍ଥ୍ୟ ଓ ନିରୋଗ ଜୀବନଯାପନ କରନ୍ତୁ । ସ୍ୱାସ୍ଥ୍ୟକ୍ଷେତ୍ର ସହ ସଂଶ୍ଳିଷ୍ଟ ପ୍ରତ୍ୟେକଙ୍କୁ ଆଜି କୃତଜ୍ଞତା ଜ୍ଞାପନ କରିବାର ଦିନ । ସେମାନଙ୍କ କଠିନ ପରିଶ୍ରମ ଯୋଗୁଁ ଆଜି ଆମର ପୃଥିବୀ ସୁରକ୍ଷିତ ରହିଛି ।”
“ଭାରତ ସରକାର ଦେଶର ସ୍ୱାସ୍ଥ୍ୟ ଭିତ୍ତିଭୂମି ଉନ୍ନତ କରିବା ନିମନ୍ତେ ଆକ୍ଳାନ୍ତ ଉଦ୍ୟମ କରୁଛନ୍ତି । ଆମର ନାଗରିକମାନଙ୍କୁ ଉନ୍ନତମାନ ଓ କମ ବ୍ୟୟ ସାପେକ୍ଷ ସ୍ୱାସ୍ଥ୍ୟସେବା ଯୋଗାଇବା ପାଇଁ ଉଦ୍ୟମ କରାଯାଉଛି । ବିଶ୍ୱର ବୃହତ୍ତମ ସ୍ୱାସ୍ଥ୍ୟଯତ୍ନ ଯୋଜନା ଆୟୁଷ୍ମାନ ଭାରତ ଆମ ଦେଶରେ ଅଛି ଓ ଏଥିପାଇଁ ପ୍ରତ୍ୟେକ ଭାରତୀୟ ଗର୍ବିତ ।”
“ପିଏମ ଜନଔଷଧୀ ଯୋଜନାର ହିତାଧିକାରୀମାନଙ୍କ ସହ ଯେତେବେଳେ ମୁଁ ଭାବର ଆଦାନପ୍ରଦାନ କରେ ତାହା ମତେ ବେଶ ଖୁସୀ ଦେଇଥାଏ । କମ ବ୍ୟୟସାପେକ୍ଷ ସ୍ୱାସ୍ଥ୍ୟ ସେବା ପାଇଁ ଆମର ଗରୀବ ଓ ମଧ୍ୟବିତ୍ତ ଶ୍ରେଣୀ ବେଶ ଉପକୃତ ହେଉଛନ୍ତି । ଏହାଛଡା ସାମଗ୍ରୀକ ସୁଧାର ନିମନ୍ତେ ଆମେ ଆମର ଆୟୁଷ ବ୍ୟବସ୍ଥାକୁ ମଧ୍ୟ ମଜଭୁତ କରୁଛୁ ।”
“ଗତ ଆଠ ବର୍ଷ ମଧ୍ୟରେ ଡାକ୍ତରୀ ଶିକ୍ଷା କ୍ଷେତ୍ରରେ ଦୃତ ପରିବର୍ତ୍ତନ ଘଟିଛି । ଅନେକ ନୂତନ ମେଡିକାଲ କଲେଜ ସ୍ଥାପିତ ହୋଇଛି । ସ୍ଥାନୀୟ ଭାଷାରେ ଡାକ୍ତରୀ ଶିକ୍ଷା ପ୍ରଦାନ ପାଇଁ ଆମର ଉଦ୍ୟମ ଯୋଗୁଁ ଏହା ଅଗଣିତ ଯୁବକ ଯୁବତୀଙ୍କ ଆକାଂକ୍ଷା ପୂରଣରେ ସହାୟକ ହେବ ।”
SM/DD
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆନ୍ତର୍ଜାତିକ ବ୍ୟାଘ୍ର ଦିବସ ଅବସରରେ ବନ୍ୟଜୀବପ୍ରେମୀଙ୍କୁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଅଭିନନ୍ଦନ
ଆନ୍ତର୍ଜାତିକ ବ୍ୟାଘ୍ର ଦିବସ ଅବସରରେ ବନ୍ୟଜୀବପ୍ରେମୀଙ୍କୁ ଏବଂ ବିଶେଷକରି ସେହିସବୁ ଲୋକମାନଙ୍କୁ ଯେଉଁମାନେ କି ଦେଶରେ ବ୍ୟାଘ୍ର ସୁରକ୍ଷା ଦିଗରେ କାର୍ଯ୍ୟ କରୁଛନ୍ତି, ସେମାନଙ୍କୁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜ୍ଞାପନ କରିଛନ୍ତି । ପ୍ରଧାନମନ୍ତ୍ରୀ ଟ୍ୱିଟ୍ କରି ସେମାନଙ୍କ କହିଛନ୍ତି:
“ଆନ୍ତର୍ଜାତିକ ବ୍ୟାଘ୍ର ଦିବସ ଅବସରରେ ବନ୍ୟଜୀବପ୍ରେମୀମାନଙ୍କ ଅଭିନନ୍ଦନ, ବିଶେଷ କରି ଯେଉଁମାନେ ଦେଶରେ ବ୍ୟାଘ୍ର ସଂରକ୍ଷଣ ଦିଗରେ ଅଧିକ ସଚେତନ ସେମାନଙ୍କୁ ମୁଁ ଅଭିନନ୍ଦନ ଜଣାଉଛି । ବିଶ୍ୱରେ ମୋଟ ଯେତିକି ବାଘ ଅଛନ୍ତି ସେମାନଙ୍କ ମଧ୍ୟରୁ ୭୦ ପ୍ରତିଶତରୁ ଅଧିକ ବାଘ ଭାରତରେ ହିଁ ରହିଛନ୍ତି । ଆମେ ପୁଣି ଥରେ ପ୍ରତିବଦ୍ଧତା ବ୍ୟକ୍ତ କରୁଛୁ ଯେ ଆମେ ଦେଶର ଥିବା ବାଘଙ୍କ ନିମନ୍ତେ ପ୍ରାକୃତିକ ପରିବେଶରେ ସେମାନଙ୍କର ବସବାସକୁ ସୁନିଶ୍ଚିତ କରିବ ଏବଂ ବାଘମାନଙ୍କୁ ଏକ ଅନୁକୂଳ ଇକୋ- ସିଷ୍ଟମରେ ବୃଦ୍ଧି ହେବାକୁ ଦେବୁ ।
ଭାରତରେ ବାଘମାନଙ୍କ ନିମନ୍ତେ ୫୧ଟି ଅଭୟାରଣ୍ୟ ରହିଛି ଯାହା ୧୮ଟି ରାଜ୍ୟରେ ବ୍ୟାପ୍ତ । ୨୦୧୮ ମସିହାରେ ଦେଶରେ ଶେଷ ଥରପାଇଁ ବାଘ ଗଣନା ହୋଇଥିଲା ଯେଉଁଥିରେ ଜଣାପଡ଼ିଥିଲା ଯେ ଦେଶରେ ବାଘଙ୍କ ସଂଖ୍ୟା ବୃଦ୍ଧି ପାଇବାରେ ଲାଗିଛି । ବାଘମାନଙ୍କ ସଂରକ୍ଷଣ ପ୍ରସଙ୍ଗରେ ସେଣ୍ଟ ପିଟର୍ସବର୍ଗ ଘୋଷଣାନାମାରେ ଯେଉଁ ସମୟସୀମା ନିର୍ଦ୍ଧାରଣ କରାଯାଇଥିଲା, ତାହାକୁ ସ୍ମରଣ ରଖି ଭାରତ ନିଜର ବାଘ ସଂଖ୍ୟାକୁ ଦୁଇଗୁଣ କରିବା ଲକ୍ଷ୍ୟ ବିଗତ ଚାରିବର୍ଷ ପୂର୍ବରୁ ହାସଲ କରିସାରିଛି ।
ବାଘ ସଂରକ୍ଷଣ ପ୍ରସଙ୍ଗରେ ଭାରତର ରଣନୀତିରେ ସ୍ଥାନୀୟ ସମ୍ପ୍ରଦାୟଙ୍କୁ ସବୁଠାରୁ ଗୁରୁତ୍ୱପୂର୍ଣ୍ଣ ଭୂମିକା ପ୍ରଦାନ କରାଯାଇଛି । ଆମର ଶହ ଶହ ବର୍ଷର ପରମ୍ପରାକୁ ଆମେ ପରିପାଳନ କରିଆସୁଛୁ ଯାହା ଆମକୁ ଏହି ଶିକ୍ଷା ଦେଇଛି ଯେ ଆମେମାନେ ଜୀବଜନ୍ତୁଙ୍କୁ, ବୃକ୍ଷଲତାଙ୍କୁ ସମଭାବାପନ୍ନ ଦୃଷ୍ଟିରେ ଦେଖିବା ଉଚିତ । କାରଣ ଏମାନେ ସଭିଏଁ ଆମମାନଙ୍କ ସହିତ ଏହି ଧରିତ୍ରୀରେ ଏକତ୍ର ବସବାସ କରିଆସୁଛନ୍ତି ।”
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପୁରୁଷ ହକି୫ଏସ୍ ଏସିଆ କପ୍ ଜିତିବା ପାଇଁ ଭାରତୀୟ ପୁରୁଷ ହକି ଦଳକୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ପୁରୁଷ ହକି୫ଏସ୍ ଏସିଆ କପ୍ ଜିତିବା ପରେ ଭାରତୀୟ ପୁରୁଷ ହକି ଦଳକୁ ପ୍ରଧାନମନ୍ତ୍ରୀ ଅଭିନନ୍ଦନ ଜଣାଇଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘ହକି୫ଏସ୍ ଏସିଆ କପରେ ଚାମ୍ପିୟନ!
ଏକ ଅଦ୍ଭୁତପୂର୍ବ ବିଜୟ ପାଇଁ ଭାରତୀୟ ପୁରୁଷ ହକି ଦଳକୁ ଅଭିନନ୍ଦନ । ଏହା ଆମ ଖେଳାଳିଙ୍କ ଅସୀମ ଉତ୍ସର୍ଗର ଏକ ପ୍ରମାଣ ଏବଂ ଏହି ବିଜୟ ସହ ଆମେ ଆସନ୍ତା ବର୍ଷ ଓମାନରେ ହେବାକୁ ଥିବା ହକି୫ ବିଶ୍ୱକପରେ ମଧ୍ୟ ଆମର ସ୍ଥାନ ସୁରକ୍ଷିତ କରିଛୁ ।
ଆମ ଖେଳାଳିଙ୍କ ଆଭିମୁଖ୍ୟ ଏବଂ ନିଷ୍ଠା ଆମ ଦେଶକୁ ପ୍ରେରଣା ଯୋଗାଇବାରେ ଲାଗିଛି ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ୟୁରୋପୀୟ ପରିଷଦର ସଭାପତି ଚାର୍ଲ୍ସ ମିଚେଲଙ୍କ ମଧ୍ୟରେ ଟେଲିଫୋନ୍ ବାର୍ତ୍ତାଳାପ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଟେଲିଫୋନ୍ ଯୋଗେ ୟୁରୋପୀୟ ପରିଷଦର ସଭାପତି ମହା ମହିମ ଚାର୍ଲ୍ସ ମିଚେଲଙ୍କ ସହିତ କଥା ହୋଇଛନ୍ତି ।
ଉଭୟ ନେତା ଆଫଗାନିସ୍ତାନର ସାମ୍ପ୍ରତିକ ସ୍ଥିତି ଏବଂ ଏହି ଅଞ୍ଚଳ ତଥା ବିଶ୍ୱର ପ୍ରଭାବ ବିଷୟରେ ଆଲୋଚନା କରିଥିଲେ । କାବୁଲ ଅନ୍ତର୍ଜାତୀୟ ବିମାନବନ୍ଦରରେ ହୋଇଥିବା ଭୟଙ୍କର ଆତଙ୍କବାଦୀ ଆକ୍ରମଣ ଯେଉଁଥିରେ କି ଅନେକ ମୃତାହତ ହୋଇଥିଲେ ସେମାନେ ତାହାକୁ ଏକ ସ୍ୱରରେ ନିନ୍ଦା କରିଥିଲେ । ଏକ ସ୍ଥିର ଏବଂ ସୁରକ୍ଷିତ ଆଫଗାନିସ୍ତାନ ଉପରେ ଗୁରୁତ୍ୱ ଦେବା ସହିତ ଏହି ପ୍ରସଙ୍ଗରେ ଭାରତ ଏବଂ ୟୁରୋପୀୟ ପରିଷଦର ସମ୍ଭାବ୍ୟ ଭୂମିକା ବିଷୟରେ ସେମାନେ ଆଲୋଚନା କରିଥିଲେ ।
ଦ୍ୱିପାକ୍ଷିକ ଏବଂ ବିଶ୍ୱସ୍ତରୀୟ ପ୍ରସଙ୍ଗ, ବିଶେଷ କରି ଆଫଗାନିସ୍ତାନର ସ୍ଥିତି ଉପରେ ସମ୍ପର୍କରେ ରହିବାକୁ ଦୁଇ ନେତା ରାଜି ହୋଇଥିଲେ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ା ପୁରୁଷ ଜାଭେଲିନ୍ ପ୍ରତିଯୋଗିତାରେ ରୌପ୍ୟ ପଦକ ଜିତିଥିବା କିଶୋର ଜେନାଙ୍କୁ ଅଭିନନ୍ଦନ ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ହାଙ୍ଗଝୋଠାରେ ଚାଲିଥିବା ଏସୀୟ କ୍ରୀଡ଼ା ୨୦୨୨ରେ ପୁରୁଷ ଜାଭେଲିନ୍ ପ୍ରତିଯୋଗିତାରେ ରୌପ୍ୟ ପଦକ ଜିତିଥିବା କିଶୋର ଜେନାଙ୍କୁ ଅଭିନନ୍ଦନ ଜଣାଇଛନ୍ତି।
ପ୍ରଧାନମନ୍ତ୍ରୀ ସାମାଜିକ ଗଣମାଧ୍ୟମ ଏକ୍ସରେ ଏକ ପୋଷ୍ଟ କରି ଲେଖିଛନ୍ତି:
‘‘ଏସୀୟ କ୍ରୀଡ଼ାରେ ପୁରୁଷ ଜାଭେଲିନ୍ରେ ଆମର ସଫଳତା ଉଲ୍ଲେଖନୀୟ। ଭାରତକୁ ରୌପ୍ୟ ପଦକ ମଧ୍ୟ ଆସିଛି। ଏହି ପ୍ରତିଯୋଗିତାରେ ଏହି ଚମତ୍କାର ରୌପ୍ୟ ପଦକ ଜିତିଥିବାରୁ କିଶୋର ଜେନାଙ୍କୁ ଅଭିନନ୍ଦନ । ଏହି ବିଜୟକୁ ଦେଶ ପ୍ରଶଂସା କରୁଛି।’’
ଗୃହ ନିର୍ମାଣ ଓ ସହରାଞ୍ଚଳ ଦାରିଦ୍ର୍ୟ ଦୂରୀକରଣ ମନ୍ତ୍ରଣାଳୟ
ସେଣ୍ଟ୍ରାଲ ଭିଷ୍ଟା ଏଭିନ୍ୟୁର ନୂଆରୂପ ପାଇଁ ଭୂମିପୂଜନ
ନୂଆଦିଲ୍ଳୀସ୍ଥିତ ଇଣ୍ଡିଆ ଗେ୍ଟଠାରେ ‘ସେଣ୍ଟ୍ରାଲ ଭିଷ୍ଟା ଏ ଏଭିନ୍ୟୁ’ର ନବୀକରଣ ନିମନ୍ତେ ଆଜି ଗୃହ ଓ ସହରାଞ୍ଚଳ ବିକାଶ ମନ୍ତ୍ରୀ ଶ୍ରୀ ହରଦୀପ ସିଂ ପୁରୀ ଭୂମିପୂଜନ କରିଛନ୍ତି । ଏହି ଭୂମିପୂଜନ ସହିତ ସେଣ୍ଟ୍ରାଲ ଭିଷ୍ଟା ଏଭିନ୍ୟୁର ଉନ୍ନତିକରଣ କାର୍ଯ୍ୟ ଆରମ୍ଭ ହୋଇଯାଇଛି । ନର୍ଥ ଏବଂ ସାଉଥ ବ୍ଲକଠାରୁ ଇଣ୍ଡିଆ ଗେଟ୍ ପର୍ଯ୍ୟନ୍ତ ତିନିକିଲୋମିଟର ଦୀର୍ଘ ସେଣ୍ଟ୍ରାଲ ଭିଷ୍ଟା ଏଭିନ୍ୟୁ କ୍ଷେତ୍ର ମଧ୍ୟରେ ରାଜପଥ, ଏହା ସଂଲଗ୍ନ ଲନ୍, କେନାଲ, ଚଲାପଥ, ଗଛ, ବିଜୟଚୌକ ଏବଂ ଇଣ୍ଡିଆ ଗେଟ ପ୍ଲାଜା ଅନ୍ତର୍ଭୁକ୍ତ । ବ୍ରିଟିଶ ଶାସନ ସମୟରେ ଭାଇସରାୟଙ୍କ ବାସଭବନ ପର୍ଯ୍ୟନ୍ତ ଏହା ନିର୍ମାଣ କରାଯାଇଥିଲା । ସ୍ୱାଧୀନତା ପରେ ଏହାକୁ ପଥଚାରୀମାନଙ୍କ ସୁବିଧା କରାଯାଇ ନାଗରିକ ଏବଂ ପର୍ଯ୍ୟଟକମାନଙ୍କ ପାଇଁ ବ୍ୟବହାର ନିମନ୍ତେ ମୁକ୍ତ ରଖାଯାଇଥିଲା । ଏହାର ମୂଳ ଢାଞ୍ଚାରେ କ୍ଷତି ନ ପହଞ୍ଚାଇବ ଆବଶ୍ୟକ ସମୟରେ ଏହାର ସ୍ୱାତନ୍ତ୍ରିୟକୁ ରକ୍ଷା କରାଯାଇ ବୁଲା ବିକାଳି ମାନଙ୍କ ନିମନ୍ତେ ଯିବାଆସିବା ସୁବିଧା କରାଯାଇଛି । ସ୍ୱାଧୀନତା ପରେ ଏହି ଅଞ୍ଚଳଟିର ପରିବର୍ତ୍ତନ ସହିତ ଏହାକୁ ନୂଆରୂପ ଦିଆଯାଇଛି । ପ୍ରତିବର୍ଷ ଗଣତନ୍ତ୍ର ଦିବସର ପ୍ୟାରେଡ ଏହିଠାରେ ହୋଇଥାଏ । ଏଥିସହିତ ଆର୍ନ୍ତଜାତିକ ଯୋଗଦିବସ, ଖାଦ୍ୟ ଉତ୍ସବ, ପର୍ଯ୍ୟଟନପର୍ବ ଓଡିଆ ପର୍ବ, ପରକ୍ରମ ପର୍ବ ଭଳି ରାଷ୍ଟ୍ରୀୟ ଉତ୍ସବଗୁଡିକ ଏଠାରେ ଆୟୋଜନ କରାଯାଉଛି । ଦିଲ୍ଲୀ ଆସୁଥିବା ପର୍ଯ୍ୟଟନମାନଙ୍କ ପାଇଁ ଏହା ମୁଖ୍ୟ ଆକର୍ଷଣସ୍ଥଳୀ । ଏଠାରେ ଜନସୁବିଧା, ପାଇଖାନା, ପାନୀୟଜଳ, ଚଲାପଥ ଭଳି ସୁବିଧା ନ ଥିଲା । ସେଣ୍ଟାଲ ଭିଷ୍ଟାର ଉନ୍ନତିକରଣର ପଦକ୍ଷେପ ସ୍ୱରୂପ ଲୋକଙ୍କ ବ୍ୟବହାର କ୍ଷେତ୍ରରେ ରହିଥିବା ଅସୁବିଧାଗୁଡିକୁ ଦୂର କରାଯାଉଛି । ଏହି ସ୍ଥାନଟି ଦେଶର ଏକ ସନ୍ତକ ଭାବରେ ପରିଗଣିତ ହେବା ସହ ବିଶ୍ୱର ସର୍ବୋତ୍ତମ ଏଭିନ୍ୟୁ ହେବ । ଏହି ଭୂମିପୂଜନ ଉତ୍ସବରେ ଗୃହ ଏବଂ ନଗର ଉନ୍ନୟନ ମନ୍ତ୍ରଣାଳୟର ସଚିବ ଦୁର୍ଗାଶଙ୍କର ମିଶ୍ର ମଧ୍ୟ ଉପସ୍ଥିତ ଥିଲେ ।
ସେଣ୍ଟ୍ରଲ ଭିଷ୍ଟା ଏଭିନ୍ୟୁର ଉନ୍ନତିକରଣ ପାଇଁ 2020 ନଭେମ୍ବର 10ତାରିଖଦିନ ସରକାର 608କୋଟି ଟଙ୍କାର ବ୍ୟୟ ଅଟକଳକୁ ମଞ୍ଜୁର କରିଛନ୍ତି । ଏଥିପାଇଁ ଦିଲ୍ଲୀ ଅର୍ବାନ ଆର୍ଟ କମିଶନର, ହେରିଟେଜ କନଜଭେସନ କମିଟି, ସେଣ୍ଟ୍ରାଲ ଭିଷ୍ଟା କମିଟି ଏବଂ ସ୍ଥାନୀୟ ପ୍ରଶାସନ ଆଦି କର୍ତୃପକ୍ଷଙ୍କ ଠାରୁ ଅନୁମତି ଅଣାଯାଇଛି । ଏହି କାମକୁ କେନ୍ଦ୍ରୀୟ ଲୋକନିର୍ମାଣ ବିଭାଗ  ଦ୍ୱାରା କରାଯିବ । ସେଣ୍ଟ୍ରାଲ ଭିଷ୍ଟାର ଉନ୍ନତିକରଣ ପାଇଁ ପଦକ୍ଷେପ ସ୍ୱରୂପ ଲୋକମାନଙ୍କ ବ୍ୟବହାର କ୍ଷେତ୍ରରେ ରହିଥିବା ଅସୁବିଧାଗୁଡିକୁ ଦୂର କରାଯାଉଛି ।
ସେଣ୍ଟ୍ରାଲ ଭିଷ୍ଟା ଏଭିନ୍ୟୁକୁ ନୂଆରୂପ ଦେବା କ୍ଷେତ୍ରରେ ନିଆଯାଇଥିବା ପଦକ୍ଷେପଗୁଡିକ ହେଉଛି:
ସେଣ୍ଟ୍ରାଲ ଭିଷ୍ଟା ଏଭିନ୍ୟୁର ଭୂମି, ଲର୍ଣ୍ଣ ଓ ସବୁଜିମା ଆଦିର ନୂଆରୂପରେ ମୂଳ 3ଲକ୍ଷ 50ହଜାର ବର୍ଗମିଟର ଅଞ୍ଚଳକୁ ସମ୍ପ୍ରସାରଣ କରାଯାଇ 3ଲକ୍ଷ 90ହଜାର ବର୍ଗମିଟରକୁ ବୃଦ୍ଧି କରାଯାଇଛି । ଏଥିରେ ଜଳସେଚନ ବ୍ୟବସ୍ଥା ଯୋଡା ଯାଇଛି । ବଜାର କ୍ଷେତ୍ର, ବୁଲାବିକାଳୀଙ୍କ ପାଇଁ ସୁବିଧା, ପରିମଳ ବ୍ୟବସ୍ଥା, ପାନୀୟ ଜଳ ଆଦି ସୁବିଧାଗୁଡିକ ପର୍ଯ୍ୟଟକ ଏବଂ ଦର୍ଶକମାନଙ୍କ ପାଇଁ 10ଟି ସ୍ଥାନରେ ରହିବ । ଜନପଥ ଏବଂ ରାଜପଥର ସି ହେକ୍ସାଗନ କ୍ରସିଂଙ୍କୁ ଏହାର ଅନ୍ତର୍ଭୁକ୍ତ କରାଯିବ । ରାଜପଥ ଏବଂ କେନାଲ ନିକଟରେ ପଦଚଲା ପଥ ରହିବ । ଗାଡି ପାର୍କିଂ ବ୍ୟବସ୍ଥା ଏବଂ ସାଧାରଣ ସୁବିଧା ଆଦି ବ୍ୟବସ୍ଥା 12ଟି ସ୍ଥାନରେ ହେବ । ଲନ୍ ମଧ୍ୟରେ ଚଲାପଥ ଏବଂ କେନାଲ ଉପରେ ଛୋଟ ପୋଲ ତିଆରି ହେବ । କେନାଲର ଜଳକୁ ପରିସ୍କାର ରଖିବା ପାଇଁ ବ୍ୟବସ୍ଥାର ଆଧୁନିକୀକରଣ ହେବ । ବର୍ଜ୍ୟଜଳ ଏବଂ ପରିମଳ ବ୍ୟବସ୍ଥା ପାଇଁ ବିଶୋଧନ ଯନ୍ତ୍ର ସ୍ଥାପନ କରାଯିବ । ଦୁଇଚକିଆ ଯାନ କାର ଏବଂ ବସ୍ ପାଇଁ ପାର୍କିଂ ସ୍ଥାନର ସ୍ୱତନ୍ତ୍ର ବ୍ୟବସ୍ଥା ରହିବ । ବିଭିନ୍ନ ବ୍ୟବସାୟିକ ପ୍ରଚାରପତ୍ର ପ୍ରଦର୍ଶନ ପାଇଁ ସୁବିଧା ରହିବ । ଆଲୋକବ୍ୟବସ୍ଥା, ସିସିଟିଭ କ୍ୟାମେରା ବ୍ୟବସ୍ଥା, ଜଳ ନିଷ୍କାସନ ବ୍ୟବସ୍ଥା, ବୃଷ୍ଟିଜଳ ଅମଳ ଏବଂ ଜଳଯୋଗାଣ ବ୍ୟବସ୍ଥା ରହିବ । ଜଳସଂରକ୍ଷଣ ସହିତ ପରିବେଶ ପ୍ରଦୂଷଣ ନ ହେବା ପାଇଁ ସ୍ୱତନ୍ତ୍ର ବ୍ୟବସ୍ଥା ରହିବ । ସର୍ବୋପରି ଗଣତନ୍ତ୍ର ଦିବସ ଭଳି ଉତ୍ସବ ପାଳନ ସମୟକୁ ଦୃଷ୍ଟିରେ ରଖି ଏଠାରେ ବସିବା ବ୍ୟବସ୍ଥାକୁ ଅଳ୍ପ ସମୟ ମଧ୍ୟରେ ଖୋଲି ସାଇତି ରଖିବା ଏବଂ ପୁନର୍ବାର ଛିଡା କରାଇବା ବ୍ୟବସ୍ଥା ହେବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଋଷ ରାଷ୍ଟ୍ରପତିଙ୍କ ସହ ଦ୍ୱିପାକ୍ଷିକ ବୈଠକ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଉଦଘାଟନୀ ମନ୍ତବ୍ୟ
ମାନ୍ୟବର,
ମୁଁ ପୁଣି ଥରେ ଆପଣଙ୍କୁ ଭେଟିବାର ସୁଯୋଗ ପାଇଲି ଏବଂ ଅନେକ ବିଷୟ ଉପରେ ଆଲୋଚନା କରିବାର ଅବସର ମଧ୍ୟ ପାଇଲି । ଗତ ବର୍ଷ ଡିସେମ୍ବରରେ ଯେତେବେଳେ ତୁମେ ଗସ୍ତ କରିଥିଲ, ସେତେବେଳେ ଆମେ ଅନେକ ବିଷୟ ଉପରେ ଆଲୋଚନା କରିଥିଲୁ ଏବଂ ଏହା ପରେ ମଧ୍ୟ ଆପଣ ଯେପରି କହିଥିଲେ, ଆମେ ଥରେ ଟେଲିଫୋନରେ ଆଲୋଚନା କରିଥିଲୁ ଏବଂ ସେଠାରେ ଭାରତ ଏବଂ ଋଷ ମଧ୍ୟରେ ଦ୍ୱିପାକ୍ଷିକ ସମ୍ପର୍କ ଏବଂ ବିଶ୍ୱର ସମସ୍ୟା ସହ ଜଡିତ ପ୍ରସଙ୍ଗଗୁଡ଼ିକ ଉପରେ ବିସ୍ତୃତ ଆଲୋଚନା ହୋଇଥିଲା । ଆମେ ସୁବିସ୍ତୃତ ଭାବରେ ଆଲୋଚନା କରିଛୁ । ଆଜି ଆମେ ପୁଣି ଥରେ ସାକ୍ଷାତ କରୁଛୁ ଏବଂ ଆଜି ବିଶ୍ୱ ତଥା ବିଶେଷ ଭାବରେ ବିକାଶଶୀଳ ଦେଶଗୁଡିକ ସମ୍ମୁଖୀନ ହେଉଥିବା ସବୁଠାରୁ ବଡ ଚିନ୍ତା ହେଉଛି ଖାଦ୍ୟ ସୁରକ୍ଷା, ଇନ୍ଧନ ନିରାପତ୍ତା, ସାର; ଏବଂ ଆମକୁ କିଛି ବାଟ ଖୋଜିବାକୁ ପଡିବ ଏବଂ ଆପଣ ମଧ୍ୟ ଏଥିରେ ସହଯୋଗ କରିବେ । ଆଜି ଆମେ ସେହି ବିଷୟଗୁଡ଼ିକ ଉପରେ ଆଲୋଚନା କରିବାର ସୁଯୋଗ ପାଇବୁ ।
ମାନ୍ୟବର,
ମୁଁ ତୁମକୁ ଏବଂ ୟୁକ୍ରେନକୁ ଧନ୍ୟବାଦ ଦେବାକୁ ଚାହେଁ କାରଣ ଯେତେବେଳେ ଆମର ହଜାର ହଜାର ଛାତ୍ରଛାତ୍ରୀ ୟୁକ୍ରେନରେ ଫସି ରହିଥିଲେ, ସଙ୍କଟ ସମୟରେ, ତୁମର ସାହାଯ୍ୟରେ ଏବଂ ୟୁକ୍ରେନ ସହାୟତାରେ, ଆମେ ଆମର ଛାତ୍ରମାନଙ୍କୁ ସୁରକ୍ଷିତ ଭାବରେ ସ୍ଥାନାନ୍ତର କରିବାରେ ସକ୍ଷମ ହୋଇଥିଲୁ, ଆମେ ସେମାନଙ୍କୁ ନିଜ ଘରକୁ ପଠାଇ ପାରିଥିଲୁ ଏବଂ ମୁଁ ଏଥିପାଇଁ ଉଭୟ ଦେଶ ନିକଟରେ କୃତଜ୍ଞ ।
ମାନ୍ୟବର,
ମୁଁ ଜାଣେ ଆଜିର ଯୁଗ ଯୁଦ୍ଧ ନୁହେଁ ଏବଂ ଆମେ ଆପଣଙ୍କ ସହିତ ଅନେକ ଥର ଫୋନରେ କଥା ହୋଇଛୁ ଯେ ଗଣତନ୍ତ୍ର, କୂଟନୀତି ଏବଂ ଆଲୋଚନା ଏପରି ଜିନିଷ ଯାହା ବିଶ୍ୱକୁ ଛୁଇଁଥାଏ । ଆଜି ଆମେ ଆଗାମୀ ଦିନରେ ଶାନ୍ତି ରାସ୍ତାରେ କିପରି ଆଗକୁ ବଢିପାରିବା ସେ ବିଷୟରେ ଆଲୋଚନା କରିବାର ସୁଯୋଗ ପାଇବୁ । ମୁଁ ମଧ୍ୟ ତୁମର ଦୃଷ୍ଟିକୋଣ ବୁଝିବାକୁ ଏକ ସୁଯୋଗ ପାଇବି ।
ମାନ୍ୟବର,
ଭାରତ ଏବଂ ଋଷ ମଧ୍ୟରେ ସମ୍ପର୍କ ବହୁଗୁଣିତ ହୋଇଛି । ଆମେ ମଧ୍ୟ ଏହି ସମ୍ପର୍କକୁ ଗୁରୁତ୍ୱ ଦେଉଛୁ କାରଣ ଆମେ ଏପରି ବନ୍ଧୁ ହୋଇଛୁ ଯେଉଁମାନେ ଗତ କିଛି ଦଶନ୍ଧି ଧରି ପ୍ରତ୍ୟେକ ମୁହୂର୍ତ୍ତରେ ପରସ୍ପର ସହ ରହିଆସିଛନ୍ତି ଏବଂ ସମଗ୍ର ବିଶ୍ୱ ମଧ୍ୟ ଜାଣେ ଯେ ଭାରତ ସହିତ ଋଷର ସମ୍ପର୍କ କିପରି ଅଛି ଏବଂ ୠଷ ସହିତ ଭାରତର ସମ୍ପର୍କ କିପରି ରହିଛି ଏବଂ ବିଶ୍ୱ ମଧ୍ୟ ଜାଣେ ଯେ ଏହା ଏକ ଅବିସ୍ମରଣୀୟ ବନ୍ଧୁତା । ବ୍ୟକ୍ତିଗତ ଭାବରେ କହିବାକୁ ଗଲେ, ଏକ ଉପାୟରେ, ଆମ ଦୁହିଁଙ୍କ ପାଇଁ ଯାତ୍ରା ଏକ ସମୟରେ ଆରମ୍ଭ ହେଲା । ୨୦୦୧ ରେ ମୁଁ ଆପଣଙ୍କୁ ପ୍ରଥମ ଥର ଭେଟିଥିଲି, ଯେତେବେଳେ ତୁମେ ସରକାରର ମୁଖ୍ୟ ଭାବରେ କାର୍ଯ୍ୟ କରୁଥିଲ ଏବଂ ମୁଁ ରାଜ୍ୟ ସରକାରଙ୍କ ମୁଖ୍ୟ ଭାବରେ କାର୍ଯ୍ୟ କରିବା ଆରମ୍ଭ କରିଥିଲି । ଆଜି, ୨୨ ବର୍ଷ ହୋଇସାରିଛି, ଆମର ବନ୍ଧୁତା କ୍ରମାଗତ ଭାବରେ ବଢୁଛି, ଆମେ ଏହି ଅଞ୍ଚଳର ଉନ୍ନତି ପାଇଁ, ଲୋକଙ୍କ କଲ୍ୟାଣ ପାଇଁ ନିରନ୍ତର କାର୍ଯ୍ୟ କରୁଛୁ । ଆଜି, ଏସସିଓ ସମ୍ମିଳନୀରେ, ଆପଣ ଭାରତ ପାଇଁ ପ୍ରକାଶ କରିଥିବା ସମସ୍ତ ଭାବନା ଲାଗି ମୁଁ ଆପଣଙ୍କ ନିକଟରେ କୃତଜ୍ଞ ।
ମାନ୍ୟବର,
ମୁଁ ନିଶ୍ଚିତ ଯେ ଆଜି ଆମର ଦ୍ୱିପାକ୍ଷିକ ବୈଠକ, ଆଜି ଆମର ଏହି ଆଲୋଚନା ଆଗାମୀ ଦିନରେ ଆମର ସମ୍ପର୍କକୁ ଆହୁରି ଗଭୀର କରିବ ଏବଂ ବିଶ୍ୱର ଆଶା ଏବଂ ଆଙ୍କାକ୍ଷା ପୂରଣ କରିବାରେ ସାହାଯ୍ୟ କରିବ । ଆଜି ସମୟ ବାହାର କରିଥିବାରୁ ମୁଁ ପୁଣି ଥରେ ତୁମ ନିକଟରେ କୃତଜ୍ଞ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ହୋଲି ଅବସରରେ ଲୋକଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ହୋଲି ଅବସରରେ ଲୋକଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଆପଣ ସମସ୍ତଙ୍କୁ ଶୁଭ ହୋଲିର ଅନେକ ଅନେକ ଶୁଭେଚ୍ଛା । ପାରସ୍ପରିକ ପ୍ରେମ, ସ୍ନେହ ଏବଂ ଭାଇଚାରାର ପ୍ରତୀକ ରଙ୍ଗର ଏହି ପର୍ବ ଆପଣଙ୍କ ଜୀବନରେ ସୁଖର ପ୍ରତ୍ୟେକ ରଙ୍ଗ ଆଣିଦେଉ ।”
HS
(
ସୂକ୍ଷ୍ମ, ଲଘୁ ଓ ମଧ୍ୟମ ଉଦ୍ୟୋଗ ମନ୍ତ୍ରଣାଳୟ
କତା ଉପରେ ଗବେଷଣା ଓ ବିକାଶ ପାଇଁ ଆଇଆଇଟି-ମାଡ୍ରାସ ସହ କତା ବୋର୍ଡର ସହଭାଗିତା
• ଉତ୍କର୍ଷ କେନ୍ଦ୍ର ସ୍ଥାପନ ଲାଗି ଆଇଆଇଟି-ମାଡ୍ରାସ ଓ କତା ବୋର୍ଡ ମଧ୍ୟରେ ବୁଝାମଣା
କତାର ସ୍ୱତନ୍ତ୍ର ବ୍ୟବହାର କିମ୍ବା ଅନ୍ୟ ପ୍ରାକୃତିକ ଫାଇବର ସହ ମିଶାଇ ଏହାର ବ୍ୟବହାର ଉଦ୍ଦେଶ୍ୟରେ ଏକ ‘ସେଣ୍ଟର ଅଫ୍ ଏକ୍ସିଲେନ୍ସ’  ସ୍ଥାପନ କରିବା ପାଇଁ କତା ବୋର୍ଡ, ଇଣ୍ଡିଆନ୍ ଇନଷ୍ଟିଚ୍ୟୁଟ୍ ଅଫ୍ ଟେକ୍ନୋଲଜି-ମାଡ୍ରାସ ସହ ବୁଝାମଣାପତ୍ର  ସ୍ୱାକ୍ଷର କରିଛି । କେନ୍ଦ୍ର ଏମ୍ଏସ୍ଏମ୍ଇ ମନ୍ତ୍ରୀ ନୀତିନ ଗଡ଼କରୀ ଦୃଷ୍ଟି ଆକର୍ଷଣ କରିବା ପରେ କଏର ଜିଓ-ଟେକ୍ସଟାଇଲ  ଉପରେ ଭାରତରେ କତା ବୋର୍ଡ ଓ ଅନ୍ୟ ଏଜେନ୍ସିଗୁଡ଼ିକ ଦ୍ୱାରା କରାଯାଇଥିବା ଗବେଷଣାକୁ ପୂର୍ବରୁ ଆଇଆଇଟି-ମାଡ୍ରାସ ସ୍ୱୀକୃତି ଦେଇଥିଲା ଏବଂ ସିଜିଟିକୁ ଢାଲୁ ସ୍ଥାନ, ସେତୁ ବନ୍ଧ, ନଦୀ ବନ୍ଧ, ଖଣି ଢାଲୁ ଅଞ୍ଚଳ ଆଦିରେ ସଫଳତାର ସହ ବ୍ୟବହାର କରାଯାଇପାରିବ ବୋଲି ସୁପାରିସ କରିଥିଲା । ଏହାଛଡ଼ା ସିଜିଟିକୁ ଛୋଟ ଗ୍ରାମୀଣ ସଡ଼କରେ ପୁନଃ-ପ୍ରବର୍ତ୍ତନ ଉପକରଣ ଭାବେ ବ୍ୟବହାର କରାଯାଇପାରିବ ବୋଲି ଏହି ପ୍ରତିଷ୍ଠାନ ସୁପାରିସ କରିଥିଲା ।
ଆଇଆଇଟି-ମାଡ୍ରାସର ବିଶେଷଜ୍ଞ ଟିମ ସହାୟତାରେ ସେଣ୍ଟର ଅଫ୍ ଏକ୍ସିଲେନ୍ସ  କତା କ୍ଷେତ୍ରରେ ବର୍ତ୍ତମାନ ସୁଦ୍ଧା ହୋଇଥିବା ଗବେଷଣାକୁ ପୁନଶ୍ଚ ସୁଦୃଢ଼ କରିବ । ଏହି ସେଣ୍ଟର କତା ସହ ପ୍ରାସଙ୍ଗିକ ରଖୁଥିବା ଟେକ୍ନୋଲଜି ବିକାଶରେ ସହାୟତା କରିବା ସହ ନିର୍ଦ୍ଦିଷ୍ଟ ପ୍ରକଳ୍ପ ଜରିଆରେ କତା ଉତ୍ପାଦନ, ପ୍ରକ୍ରିୟାକରଣ ପାଇଁ ମାନକ ପ୍ରସ୍ତୁତ କରିବ ଏବଂ କତା ବୋର୍ଡର ଗବେଷଣା ପ୍ରତିଷ୍ଠାନ ଓ ଲାବୋରେଟୋରିକୁ ମାର୍ଗଦର୍ଶନ କରିବ । ସେଣ୍ଟର ଅଫ୍ ଏକ୍ସିଲେନ୍ସ ବୌଦ୍ଧିକ ସମ୍ପତି ଅଧିକାର ସୃଷ୍ଟି ଓ ଟେକ୍ନୋଲଜି ହସ୍ତାନ୍ତରଣ ଦିଗରେ ମଧ୍ୟ ସହାୟତା କରିବ ।
ସେଣ୍ଟର ଅଫ୍ ଏକ୍ସିଲେନ୍ସ ସ୍ଥାପନ ଓ ଚାଲୁ ରଖିବା ପାଇଁ କତା ବୋର୍ଡ ପ୍ରାରମ୍ଭିକ ଭାବେ 2 ବର୍ଷ ନିମନ୍ତେ 5 କୋଟି ଟଙ୍କାର ଆର୍ଥିକ ସହାୟତା ଯୋଗାଇବ ।
ଏହି ସେଣ୍ଟର ଅଫ୍ ଏକ୍ସିଲେନ୍ସ ଦ୍ୱାରା କତା ଶିଳ୍ପରେ R&D ପାଇଁ 27ଟି କ୍ଷେତ୍ର ଚିହ୍ନଟ ହୋଇଛି । ଏହା ବ୍ୟତୀତ ଏହି ସେଣ୍ଟର ମେସିନାରୀ ବିକାଶ ଓ ସଡ଼କ ପ୍ରକଳ୍ପ କ୍ଷେତ୍ରରେ ଆଇଆଇଟିଏମର 10ଟି ଇନ୍-ହାଉସ ପ୍ରକଳ୍ପ ଉପରେ ମଧ୍ୟରେ କାମ କରିବ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଆତ୍ମନିର୍ଭର ଭାରତ ଲକ୍ଷ୍ୟ ଅଭିମୁଖେ ଦେଶ
• ମାତ୍ର ମାସକ ମଧ୍ୟରେ 23 ଲକ୍ଷ୍ୟ ପିପିଇ ରପ୍ତାନିକରି ବିଶ୍ଵ ବଜାରରେ ଭାରତ ଜାହିର କଲା ନିଜର ସ୍ଥିତି
• କେନ୍ଦ୍ର ସରକାର 1.28 କୋଟିରୁ ଅଧିକ ପିପିଇ କିଟ୍ସ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକୁ ଯୋଗାଇଛନ୍ତି
କୋଭିଡ-19ର ମୁକାବିଲା ନିମନ୍ତେ କେନ୍ଦ୍ର ସରକାର ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳମାନଙ୍କ ସମନ୍ଵୟରେ ମୂଳରୁ କାର୍ଯ୍ୟ କରି ଆସୁଛନ୍ତି । ସେଥିପାଇଁ ଦେଶବ୍ୟାପୀ ମେଡିକାଲ ଭିତ୍ତିଭୂମିର ଉନ୍ନତି ସହ କେତେକ ନୀତିଗତ ନିଷ୍ପତ୍ତି ମଧ୍ୟ ନିୟମିତ ଭାବେ ନିଆଯାଉଛି ।
ବୈଶ୍ଵିକ ମହାମାରୀ କେତେବେଳେ ତାହାର କାୟା ବିସ୍ତାର କରିବା ଆରମ୍ଭ କଲା ସେତେବେଳେ ବିଶ୍ଵବ୍ୟାପୀ ଏନ-95 ମାସ୍କ, ପିପିଇ କିଟ୍ସ ଓ ଭେଣ୍ଟିଲେଟର ସହିତ ଅନ୍ୟାନ୍ୟ ଡାକ୍ତରୀ ଉପକରଣର ଘୋର ଅଭାବ ପରିଲକ୍ଷିତ ହୋଇଥିଲା । ପ୍ରଥମତଃ ଅଧିକାଂଶ ସାମଗ୍ରୀ ଦେଶରେ ତିଆରି ହେଉନଥିଲା । ଏଥିପାଇଁ ଆବଶ୍ୟକ ଯନ୍ତ୍ରାଂଶ ବାହାରୁ ଆମଦାନୀ କରିବାକୁ ପଡୁଥିଲା । ବୈଶ୍ଵିକ ମହାମାରୀ ଯୋଗୁଁ ବୈଦେଶିକ ବଜାରରେ ମଧ୍ୟ ସେ ସମସ୍ତ ଉପକରଣର ଚାହିଦା ବୃଦ୍ଧି ପାଇଲା ।
ବୈଶ୍ଵିକ ମହାମାରୀକୁ ଏକ ସୁଯୋଗ ଭାବେ ବିବେଚନା କରି ଦେଶରେ ଏହି ମେଡିକାଲ ଉପକରଣମାନ ପ୍ରସ୍ତୁତ କରିବାକୁ ସ୍ଥିର ହେଲା । କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ, ବୟନ ଓ ଫର୍ମାସ୍ୟୁଟିକାଲ ମନ୍ତ୍ରଣାଳୟ, ଶିଳ୍ପ ପ୍ରସାର ଏବଂ ଆନ୍ତରୀଣ ବାଣିଜ୍ୟ  ବିଭାଗ, ପ୍ରତିରକ୍ଷା ଗବେଷଣା ଓ ବିକାଶ ସଂଗଠନ  ଓ ଅନ୍ୟମାନେ ମିଳିମିଶି ନିଜର ନିର୍ମାଣ ଦକ୍ଷତା ଉପଯୋଗ କରିବା ପାଇଁ ନିଷ୍ପତ୍ତି ନେଲେ ।
ପିପିଇ କିଟ୍ସ ଉତ୍ପାଦନ ଦକ୍ଷତା ସହ ଘରୋଇ ଚାହିଦା ପୂରଣ ପରେ ବିଦେଶକୁ ପିପିଇ କିଟ୍ସ ରପ୍ତାନି କରିବାକୁ ନେଇ ବୈଦେଶିକ ବାଣିଜ୍ୟ ମହାନିର୍ଦ୍ଦେଶକ  ଗତ ଜୁଲାଇ 20 ତାରିଖ ଦିନ  ବଳରେ ଏଥିନେଇ ବିଜ୍ଞପ୍ତି ଜାରି କଲେ । ଏହାର ଫଳସ୍ଵରୂପ ଜୁଲାଇ ମାସରେ ହିଁ 23 ଲକ୍ଷ ପିପିଇ କିଟ୍ସ 5ଟି ଦେଶକୁ ରପ୍ତାନି କରାଗଲା । ଏହି ଦେଶଗୁଡିକ ହେଲେ ୟୁଏସଏ, ୟୁକେ, ୟୁଏଇ, ସେନେଗାଲ ଏବଂ ସ୍ଲୋଭାନିଆ । ଏହା ବିଶ୍ଵ ରପ୍ତାନି ବଜାରରେ ଭାରତର ସ୍ଥିତି ଜାହିର କରିବାରେ ସକ୍ଷମ ହୋଇଛି ।
ଆତ୍ମନିର୍ଭର ଭାରତ ଅଭିଯାନ ପାଇଁ ମେକ ଇନ ଇଣ୍ଡିଆର ସଂକଳ୍ପ ଯୋଗୁଁ ଭାରତ ପିପିଇ କିଟ୍ସ ସମେତ ଡାକ୍ତରୀ ଉପକରଣ ନିର୍ମାଣ କ୍ଷେତ୍ରରେ ଆତ୍ମନିର୍ଭରଶୀଳ ହୋଇପାରିଛି । କେନ୍ଦ୍ର ସରକାର ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକୁ ପିପିଇ, ଏନ-95 ମାସ୍କ, ଭେଣ୍ଟିଲେଟର ଇତ୍ୟାଦି ଯୋଗାଉଥିବା ବେଳେ କେତେକ ରାଜ୍ୟ ଏହା ସିଧାସଳଖ ମଗାଉଛନ୍ତି । ସେମାନେ ଗତ ମାର୍ଚ୍ଚରୁ ଅଗଷ୍ଟ ମାସ ମଧ୍ୟରେ 1.40 କୋଟି ସ୍ଵଦେଶୀ ପିପିଇ କିଟ୍ସ ନିଜସ୍ଵ ବଜେଟ ଅର୍ଥରୁ କିଣିଛନ୍ତି । ଏହି ସମୟ ମଧ୍ୟରେ କେନ୍ଦ୍ର, ରାଜ୍ୟ, କେନ୍ଦ୍ରଶାସିତ ଅଞ୍ଚଳ ଓ ବିଭିନ୍ନ କେନ୍ଦ୍ରୀୟ ପ୍ରତିଷ୍ଠାନଗୁଡିକୁ 1.28 କୋଟି ମାଗଣା ପ୍ରଦାନ କରିଛନ୍ତି ।
କୋଭିଡ ଜନିତ ସମସ୍ତ ପ୍ରକାର ବୈଷୟିକ ପ୍ରସଙ୍ଗରେ ନିର୍ଭୁଲ ଏବଂ ସର୍ବଶେଷ ତଥ୍ୟ, ନିର୍ଦ୍ଦେଶାବଳୀ ଓ ପରାମର୍ଶ ପାଇଁ ଭିଜିଟ୍ କରନ୍ତୁ: https://www.mohfw.gov.in/ and @MoHFW_INDIA ।
କୋଭିଡ୍ ସଂକ୍ରାନ୍ତ ବୈଷୟିକ ପ୍ରଶ୍ନ ପଠାଇବା ପାଇଁ covid19[at]gov[dot]in ଏବଂ ଅନ୍ୟାନ୍ୟ ପ୍ରଶ୍ନ ncov2019[at]gov[dot]in and @CovidIndiaSeva ।
କୋଭିଡ-19 ସଂକ୍ରାନ୍ତ କୌଣସି ପ୍ରଶ୍ନ ମଧ୍ୟ ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟର ହେଲ୍ପଲାଇନ ନଂ – +91-11-23978046 କିମ୍ବା 1075 କୁ ପଚରା ଯାଇପାରିବ ।
ରାଜ୍ୟଗୁଡିକର ହେଲ୍ପଲାଇନ ନଂ: https://www.mohfw.gov.in/pdf/ coronvavirushelplinenumber.pdf ରେ ଉପଲବ୍ଧ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସଶସ୍ତ୍ର ବାହିନୀ ପତାକା ଦିବସ ଅବସରରେ ପ୍ରଧାନମନ୍ତ୍ରୀଙ୍କ କୃତଜ୍ଞତା
ସଶସ୍ତ୍ର ବାହିନୀ ପତାକା ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସେନା ବାହିନୀଙ୍କୁ କୃତଜ୍ଞତା ଜ୍ଞାପନ କରିଛନ୍ତି।
ଏକ ଟ୍ବିଟ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ସଶସ୍ତ୍ର ବାହିନୀ ପତାକା ଦିବସ ଆମ ସେନା ବାହିନୀ ଓ ତାଙ୍କ ପରିବାରଙ୍କୁ କୃତଜ୍ଞତା ଜ୍ଞାପନ କରିବାର ଗୋଟିଏ ଅବସର। ଦେଶ ତାଙ୍କ ସାହସିକତା ଏବଂ ନିସ୍ଵାର୍ଥପର ବଳିଦାନ ପାଇଁ ଗୌରବାନ୍ଵିତ।
ସେନା ବାହିନୀର କଲ୍ୟାଣ ପାଇଁ ଯୋଗଦାନ ଦିଅନ୍ତୁ । ଏହା ଆମର ସାହସୀ ଯବାନ ଏବଂ ତାଙ୍କ ପରିବାରଙ୍କୁ ସହାୟକ ହେବ । ”
(